મહુવાની વાત લો. તે સૌરાષ્ટ્રનું કાશ્મિર ગણાતું હતું. ઢેબરભાઈએ પોતાના શાસનના ૭ વર્ષમાં જ દરેક તાલુકા શહેરને સીમેન્ટ કોંક્રીટ ના રસ્તાઓથી જોડી દીધેલા. રસ્તાઓ હતા તો સૌરાષ્ટ્રનો માલ દેશમાં પહોંચી શકતો હતો. ગુજરાત તો તે વખતે મુંબઈ ઈલાકામાં આવતું અને ગુજરાતને કેન્દ્ર તરફથી અને મુંબઈ રાજ્ય તરફથી અન્યાય થયાની અનેક વાતો તે વખતે થતી હતી. “કોલંબો પ્લાન” હેઠળ જે રસ્તાઓનું આયોજન હતું તેમાં ગુજરાત ઘણું પાછળ હતું. ગુજરાત રાજ્ય થયું એટલે વળી ગુજરાતે પ્રગતિનો પંથ પકડ્યો. અને ગુજરાતની પ્રગતિમાં વેગ આવ્યો.